Deg tazwara n yixef-agi, newwi-d awal ɣef yinaw : ama d iferdisen t-ibennun, ama d izen yessawaḍ. Neḍfer tiẓri n tesnigit timettit (socio-pragmatique), acku d tinna i iwulmen i teywalt (communication), deg-s ad teẓreḍ izen i d-yettwannan d win i t-id-yennan akked tegnatin ideg i t-id-yenna. Yerna deg teywalt, mačči d asiweḍ n yizen kan i iweɛṛen, maca ula d abrid-nni s-way-s ara yaweḍ, meḥsub aṭas n tizza iseg ara yekk, yal yiwet teḥwaǧ ad tqadreḍ isuḍaf (lois) iɣef tetteddu.